PATVIRTINTA

Raseinių Viktoro Petkaus

progimnazijos direktoriaus

2025 m. balandžio d.

įsakymu Nr. V-24E-

**RASEINIŲ VIKTORO PETKAUS PROGIMNAZIJOS**

**MOKINIŲ MOKYMO(SI) KRŪVIŲ REGULIAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Raseinių Viktoro Petkaus progimnazijos (toliau – Progimnazijos) mokymo(si) krūvių reguliavimo tvarkos aprašo (toliau – Aprašas) paskirtis – apibrėžti mokymo(si) krūvių reguliavimo tikslus ir principus, numatyti priemones ir jų įgyvendinimą.

2. Aprašas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“. Progimnazija, įgyvendindama pradinio ir pagrindinio ugdymo programas, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), pradinį, pagrindinį ugdymą, neformalųjį vaikų švietimą ir Progimnazijos veiklą reglamentuojančiais teisės aktais, Bendraisiais ugdymo planais ir Progimnazijos strateginiu planu.

3. Šis Aprašas reglamentuoja mokinių mokymo(si) krūvių reguliavimą Raseinių Viktoro Petkaus progimnazijoje.

**II SKYRIUS**

**MOKYMO(SI) KRŪVIŲ REGULIAVIMO TIKSLAS, UŽDAVINIAI, PRINCIPAI**

4. Mokymo(si) krūvių reguliavimo tikslas – lanksčiai vadovaujantis Bendrosiomis programomis, mažinti mokymo(-si) turinio apimtis.

4.1. Mokymo(si) krūvių reguliavimo uždaviniai:

4.1.1. skatinti mokytojų bendradarbiavimą planuojant ugdymo procesą ir reguliuojant mokinių mokymo(si) krūvius;

4.1.2. ugdymo proceso organizavimą grįsti ugdymo(si) poreikių analize;

4.1.3. parengti ir, reikalui esant, koreguoti Aprašą.

4.2. Mokymo(si) krūvių reguliavimo procese remiamasi šiais principais:

4.2.1. ugdymo turinys diferencijuojamas ir individualizuojamas – pritaikomas mokinių amžiaus tarpsniams, turimai patirčiai, poreikiams, gebėjimų lygiui, mokymosi stiliams;

4.2.2. tobulinama mokytojų kvalifikacija mokinio kompetencijų ugdymo, ugdymo individualizavimo ir ugdymo turinio diferencijavimo, dalykų integravimo, mokytis padedančio vertinimo, ugdymo proceso planavimo, refleksijos srityse;

4.2.3. efektyviai naudojami Progimnazijos veiklos kokybės įsivertinimo, mokymo(si) krūvių reguliavimo priežiūros rezultatai, analizė, numatant tobulintinas sritis ir siekiant geresnės ugdymo kokybės;

4.2.4. mokymo(si) krūvis derinamas su kitais toje klasėje dirbančiais mokytojais;

4.2.5. skiriant mokymo(si) krūvį, vadovaujamasi bendrojo lavinimo mokyklos Higienos normomis ir Bendrųjų ugdymo planų rekomendacijomis.

**III SKYRIUS**

**PROGIMNAZIJOS, MOKYTOJŲ, ŠVIETIMO PAGALBOS MOKINIUI SPECIALISTŲ, MOKINIŲ BEI TĖVŲ (GLOBĖJŲ, RŪPINTOJŲ) FUNKCIJOS MOKYMO(SI) KRŪVIŲ REGULIAVIMO PROCESE**

**5. Progimnazija priima sprendimus dėl:**

5.1. valstybės ugdymo turinio dokumentuose reglamentuojamo ir Progimnazijos steigėjo teikiamo ugdymo turinio pritaikymo ir įgyvendinimo, atsižvelgdama į mokinių ir Progimnazijos bendruomenės poreikius, mokytojų patirtį bei turimus išteklius;

5.2. ugdymo planavimo, ugdymo proceso organizavimo, mokinių pasiekimo ir pažangos vertinimo, mokytojų atsakomybės už ugdymo proceso kokybę ir rezultatus;

5.3. vidinio ir išorinio mokinių pasiekimų bei Progimnazijos veiklos vertinimo informacijos kaupimo ir analizavimo, tobulintinų ugdymo sričių, kurios apima mokinių mokymo(si) krūvio reguliavimą, nustatymo ir priemonių šiam tobulinimui įgyvendinimo;

5.4. galimybių sudarymo pagal pagrindinio ugdymo programos pirmąją dalį besimokantiems mokiniams pasirinkti ugdymo(-si) turinį atsižvelgiant į savo interesus, poreikius ir galimybes, gauti informaciją, reikalingą renkantis tolesnio mokymosi ar profesinės veiklos sritį;

5.5. pagalbos teikimo 1–4 klasių mokiniams, kurie negali tinkamai atlikti namų darbų dėl netinkamų socialinių, ekonominių, kultūrinių sąlygų namuose. Progimnazijoje organizuojami pagalbos teikimo–namų darbų ruošos klubai, kai kurie mokiniai Progimnazijos Vaiko gerovėse komisijos siūlymu nukreipiami į Vaikų dienos užimtumo ir kt. centrus. Atsižvelgiant į mokinių mokymosi galias, mokymosi pagalbai organizuoti skiriamos trumpalaikės ar ilgalaikės konsultacijos. Mokinių tėvai (globėjai) elektroniniu dienynu ar kitu būdu informuojami apie mokinio daromą pažangą, jam suteiktą mokymosi pagalbą. Trumpos konsultacijos teikiant pagalbą neįskaitomos į mokinio mokymosi krūvį;

5.6. pagalbos teikimo 5–8 klasių mokiniams. Progimnazijoje organizuojamos lietuvių kalbos, anglų kalbos, matematikos, biologijos ir kitų dalykų konsultacijos;

5.7. psichologo, logopedo, specialiojo pedagogo, socialinio pedagogo kokybiškos pagalbos teikimo specialiųjų ugdymosi poreikių turintiems ir turintiems mažesnę mokymosi motyvaciją mokiniams;

5.8. 5 klasių mokiniams, kurie pradeda mokytis pagal pagrindinio ugdymo programos pirmąją dalį krūvio. Skiriamas minimalus privalomų pamokų skaičius, maksimalus privalomų pamokų skaičius dalykų moduliams skiriamas suderinus su mokinių tėvais (globėjais, rūpintojais);

5.9. adaptacinio periodo 5 klasių mokiniams ir naujai atvykusiems mokiniams. Skiriamas vieno mėnesio adaptacinis laikotarpis;

5.10. dėl sąlygų Progimnazijoje atlikti namų darbų užduotis sudarymo. Namų darbus galima atlikti Progimnazijoje tam tikslui paskirtuose kabinetuose ar bibliotekoje;

5.11. sąlygų sudarymo mokytojams bendradarbiauti ir kurti mokymąsi skatinančią aplinką: Progimnazijos ugdymo planų ir tvarkaraščių derinimo su mokytojais, aprūpinimo vadovėliais ir kitomis mokymo(si) priemonėmis organizavimo, mokytojų kvalifikacijos tobulinimo pagal ugdymo turinio proceso prioritetus.

**6. Progimnazijos direktorius:**

6.1. organizuoja mokytojų bendradarbiavimą sprendžiant mokinių mokymosi motyvacijos ir mokymo(si) krūvio optimizavimo klausimus;

6.2. vykdo mokinių mokymo(si) krūvio bei mokiniams skiriamų namų darbų stebėseną ir kontrolę;

6.3. tenkina mokinių poreikius išnaudojant ugdymo plano galimybes;

6.4. užtikrina mokytojų kvalifikacijos tobulinimą.

**7. Direktoriaus pavaduotojas ugdymui:**

7.1. stebi ir reguliuoja mokinių namų darbų krūvį, savarankiškų darbų, apklausų rašymo ir taisymo etapus;

7.2. skatina mokytojų bendradarbiavimą, kvalifikacijos tobulinimą ir patirties sklaidą;

7.4. teikia metodinę pagalbą mokytojams mokymo(-si) krūvio reguliavimo klausimais;

7.6. pagal reikalavimus sudaro pamokų ir neformaliojo švietimo veiklų tvarkaraščius;

7.7. užtikrina psichologo, logopedo, specialiojo pedagogo, socialinio pedagogo kokybišką pagalbos teikimą specialiųjų ugdymosi poreikių turintiems ir turintiems mažesnę mokymosi motyvaciją mokiniams.

**8. Mokytojai:**

8.1. racionaliai planuoja pamokos laiką;

8.2. individualiai konsultuoja mokinius likviduojant žinių spragas;

8.3. naudodami elektroninį dienyną klasėje dirbantys mokytojai derina tarpusavyje namų darbų skyrimą ir savarankiškų užduočių atlikimą,;

8.4. taiko ugdymo naujoves ir aktyvius mokymo(si) metodus;

8.5. vykdo vidinę ir tarpdalykinę integraciją;

8.6. diferencijuoja ir individualizuoja mokymą;

8.7. optimizuoja namų darbų krūvį.

**9. Klasių vadovai:**

9.1. sistemingai domisi auklėtinių mokymo(si) krūvių problemomis, bendraudami su mokytojais, mokiniais ir jų tėvais (globėjais, rūpintojais);

9.2. atsiradus problemoms, atlieka tarpininko vaidmenį tarp auklėtinių ir mokomųjų dalykų mokytojų;

9.3. informuoja Progimnazijos administraciją apie problemas, jei jų nepavyksta išspręsti.

**10. Švietimo pagalbos mokiniui specialistai:**

10.1. teikia metodinę pagalbą mokytojui siekiant pažinti mokinių individualumą;

10.2. palaiko ryšius su mokinių tėvais (globėjais, rūpintojais) ir teikia jiems metodinę pagalbą;

10.3. atlieka mokymo(si) krūvių tyrimus ir juos analizuoja;

10.4. aiškinasi mokymosi nesėkmių priežastis bei numato prevencines priemones.

11. **Darbo grupė:**

11.1. rengia, tikslina Aprašą ir mokinių mokymosi krūvio optimizavimo priemonių planą;

11.2. vykdo sistemingą mokinių mokymo(si) krūvių kontrolę;

11.3. atlieka namų darbų tyrimus, juos analizuoja;

11.4. teikia informaciją Progimnazijos bendruomenei apie mokinių darbo krūvių reguliavimą ir mokymosi krūvių apimčių kontrolės, tyrimų rezultatus.

**12. Mokiniai:**

12.1. bendradarbiauja su mokytojais planuojant savarankiškų darbų skaičių bei atskirų mokomųjų dalykų namų darbų krūvius;

12.2. produktyviai dirba, efektyviai išnaudoja pamokos laiką, nesukelia drausmės problemų.

**13. Tėvai (globėjai, rūpintojai):**

13.1. formuoja vaiko higienos įgūdžius;

13.2. kontroliuoja vaiko darbo ir poilsio rėžimą;

13.3. konsultuojasi su vaiko klasės vadovu ir dėstančiais mokytojais bei švietimo pagalbos mokiniui specialistais.

**IV SKYRIUS**

**MOKINIŲ MOKYMOSI KRŪVIŲ REGULIAVIMO TVARKOS APRAŠO ĮGYVENDINIMAS**

14. Mokinių mokymo(si) krūvių reguliavimo tvarkos aprašui įgyvendinti sudaromas priemonių planas, kuris kasmet koreguojamas (priedas).

15. Progimnazijos administracija koordinuoja ir prižiūri Aprašo įgyvendinimą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių Viktoro Petkaus progimnazijos

Mokinių mokymo(si) krūvių reguliavimo

tvarkos aprašo

priedas

**MOKINIŲ MOKYMOSI KRŪVIO OPTIMIZAVIMO PRIEMONIŲ PLANAS**

1. **Mokinių pamokų krūvis, trukmė:**
   1. valstybės reguliuojamas ugdymo turinys įgyvendinamas pagal Ugdymo planų lentelėse nustatytą privalomų savaitinių pamokų skaičių;
   2. pamokų tvarkaraštyje mokiniui negali būti daugiau pamokų nei nurodyta atitinkamos klasės ugdymo planų lentelės grafoje „Maksimalus pamokų skaičius“. Per dieną 1 klasėje negali būti daugiau kaip 5 pamokos, 2–4 klasėse – 6 pamokos, 5–8 klasėse – ne daugiau kaip 7 pamokos. Mokiniui mokymosi krūvis per savaitę paskirstytas proporcingai;
   3. pamokos trukmė 1 klasėje gali būti ne ilgesnė kaip 35 min., kitose klasėse – 45 min. Jeigu ugdymo procesas yra organizuojamas kitokia mokymosi forma (projekto, didaktinio žaidimo, kūrybinio darbo ar kt.), nepertraukiamas mokymosi laikas gali būti koreguojamas, tačiau nepertraukiamo mokymosi trukmė neturi būti ilgesnė kaip 90 min. Šio punkto nuostatos netaikomos mokinių mokymosi pasiekimų patikrinimams, vykdomiems pagal švietimo, mokslo ir sporto ministro patvirtintas mokymosi pasiekimų patikrinimų programas ir mokymosi pasiekimų patikrinimų organizavimo ir vykdymo tvarkos aprašą;
   4. atostogų laikotarpiu mokiniams namų darbai neskiriami;
   5. namų darbų skyrimas diferencijuojamas pagal mokinio gebėjimus ir galimybes;
   6. namų darbų skyrimą klasės mokiniams joje dirbantys mokytojai derina tarpusavyje.

**2. Namų darbų skyrimo tikslai ir pagrindiniai principai:**

2.1. namų darbų skyrimo tikslai yra pakartoti, įtvirtinti, susisteminti, pagilinti mokomąją medžiagą, įtvirtinti praktinius gebėjimus;

2.2. namų darbų skyrimo principai yra užduotys žodžiu ir raštu, individualios užduotys arba grupėse, referatų ir projektų ruošimas, praktinė veikla;

2.3. namų darbų užduotys gali būti trumpalaikės, kurias privaloma atlikti iki kitos dalyko pamokos arba ilgalaikės, kurias privaloma atlikti iki sutartos datos. Mokytojai gali skirti ilgalaikes namų darbų užduotis ir laikyti jas savarankiškais darbais. Skiriant didesnės apimties namų darbą derinti su kitais mokytojais ir mokiniais;

2.4. namų darbų užduotis mokytojai diferencijuoja, individualizuoja: turintiems mokymosi motyvaciją, itin gabiems mokiniams skiriamos kūrybinės užduotys, ugdančios kritinį mąstymą, gebėjimą analizuoti ir vertinti informacinius šaltinius; neturintiems mokymosi motyvacijos, mokymosi sunkumų turintiems mokiniams skiriamos padedančios stiprinti savigarbą, įvertinti gautas žinias, šalinti mokymo (si) spragas namų darbų užduotys;

2.5. toje pačioje klasėje dirbantys mokytojai tarpusavyje derina namų darbų skyrimą, kad laikas, skirtas namų darbams atlikti, per dieną neviršytų rekomenduojamos namų darbų trukmės;

2.6. dienos namų darbų trukmę nustato Progimnazijos ugdymo planas: 1–2 klasių mokiniams namų darbai neskiriami, 3–4 klasių mokiniams – ne daugiau 1 val., 5–6 klasių – 1,5 val., 7–8 klasių – 2 val. per dieną;

2.7. specialių poreikių turintiems mokiniams užduočių atlikimo namie trukmė iki 0,5–1 val. (atsižvelgiant į galias ir gebėjimus).

**3. Mokytojai dirbdami pamokoje turi:**

3.1. kelti tikslingus klausimus, kokybiškai komentuoti ir reaguoti į komentarus;

* 1. sugebėti suteikti grįžtamąjį ryšį ir pagalbą, kad mokinys žinotų, ką daryti toliau;
  2. teikti ne tik akademines žinias, bet daugiau dėmesio skirti gebėjimų ugdymui ir vertinimui;
  3. mokyti mokinius įsivertinti savo darbą pamokoje ir vertinti kitų mokinių darbą;
  4. parinkti užduotis, sudarančias galimybes tobulėti kiekvienam;
  5. taikyti aktyvius mokymosi metodus, informacines technologijas;

3.7. teikti konsultacijas mažiau motyvuotiems mokiniams.

**4. Savarankiškų darbų, apklausų planavimas bei vykdymas:**

**Savarankiškas darbas –** mokinio žinių, gebėjimų patikrinimas, kuris paprastai atliekamas raštu: iki 30 min. trukmės savarankiškas projektinis, kūrybinis, laboratorinis arba kitoks raštu atliekamas darbas, skirtas patikrinti, kaip išmokta dalyko programos dalis;

**Apklausa** – veikla, atsiskaitymas, kai siekiama patikrinti, kaip mokinys įsisavino konkrečią temą. Apklausų formos gali būti įvairios: atsiskaitymas raštu, žodžiu, referato ar kūrybinio darbo atlikimas, praktinių užduočių atlikimas;

4.1. pradinio ugdymo programos mokytojai apie savarankišką darbą mokinius informuoja ne vėliau kaip prieš 3 dienas; iš anksto mokiniams yra žinomi vertinimo kriterijai; darbai, testai ištaisomi ir grąžinami mokiniams pagal klasės vidaus tvarką ne vėliau kaip per savaitę;

4.2. 5–8 klasių mokytojai apie savarankišką darbą mokinius informuoja prieš savaitę, supažindina su darbo struktūra, turiniu, tikslais, vertinimo kriterijais bei pažymi elektroniniame dienyne;

4.3. savarankiški darbai rašomi išėjus temą ar skyrių – ne daugiau kaip 1 darbas per dieną pagal mokiniams iš anksto žinomus vertinimo kriterijus;

4.5. apie apklausą nebūtina informuoti iš anksto, ji vykdoma ne daugiau kaip iš 2 pamokų medžiagos;

4.6. mokiniai, nedalyvavę apklausoje, atsiskaityti neprivalo, darbų patikrinimas gali vykti pasirinktinai: tikrinami visų mokinių ar tik dalies mokinių darbai, darbai grąžinami kitą pamoką;

4.7. rekomenduojama paskutinę savaitę prieš atostogas ir pirmąją savaitę po atostogų, po šventinių dienų, ligos tokių darbų nerašyti.

**5. Atsiskaitymas už praleistus savarankiškus darbus:**

5.1. mokinys, praleidęs savarankišką darbą, nors ir turintis gydytojo pažymą ar kitą pateisinantį dokumentą, privalo per 2 savaites atsiskaityti už praleistą (nerašytą, neatliktą) darbą;

5.2. jei mokinys ilgai sirgo (ne trumpiau kaip mėnesį) ir turi gydytojo atleidimą, atsiskaityti už tą programos dalį nereikia.

1. **Mokinių mokymosi krūvių mažinimo planas**

|  |  |  |  |
| --- | --- | --- | --- |
| Veikla | Data | Atsakingas | Laukiamas rezultatas |
| Pamokų ir kitų tvarkaraščių sudarymas pagal reikalavimus: 5–8 klasėms ne daugiau kaip 7 pamokos per dieną, mažinti penktadienio pamokų skaičių | Rugsėjo mėn. | Direktoriaus pavaduotojas ugdymui | Sumažės mokinių mokymosi krūviai |
| Integruotų pamokų vedimas pasirinktomis temomis | Rugsėjo–birželio mėn. | Metodinių grupių pirmininkai, mokytojai | Sumažės mokinių mokymosi krūviai, gerės ugdymosi kokybė |
| Kas mėnesį 5–8 klasių mokinių savarankiškų ir atsiskaitomųjų darbų rašymo, vykdymo tyrimai, rezultatų analizė, informatyvi sklaida mokytojų metodinės tarybos posėdžiuose | Du kartus per pusmetį | Darbo grupė | Sumažės mokinių mokymosi krūviai |
| Tyrimas „5 klasių ir naujai atvykusių mokinių adaptacija“, išanalizuoti gautus rezultatus | Spalio–lapkričio mėn. | Direktoriaus pavaduotojas ugdymui, 5 klasių vadovai, psichologas, socialinis pedagogas | Gautus rezultatus panaudoti planuojant veiklą kitiems mokslo metams, siekiant palengvinti adaptacinį laikotarpį mokiniams |
| Mokinių namų darbų krūvio tyrimas (6, 8 klasės): išanalizuoti gautus rezultatus, supažindinti Progimnazijos bendruomenę | Vasario–gegužės mėn. | 6, 8 klasių vadovai, psichologas, socialinis pedagogas | Sumažės mokinių namų darbų krūvis, bus numatomos galimybės optimizuoti namų darbų skyrimą |
| Mokytojų dalyvavimas seminaruose mokinių mokymo(si) krūvių mažinimo, ugdymo turinio planavimo klausimais | Rugsėjo–birželio mėn. | Progimnazijos direktorius, direktoriaus pavaduotojas ugdymui, mokytojai | Mokytojai įgis kompetencijų, sumažės mokinių mokymosi krūviai, gerės ugdymosi kokybė |
| Du kartus per pusmetį akcijos „Savaitė be namų darbų“ organizavimas | Lapkričio, gruodžio, vasario, balandžio mėn. | VGK, mokinių taryba | Sumažės mokinių mokymosi krūviai |
| Mokinių mokymosi krūvių problemų aptarimas dalyvaujant mokiniui, mokytojui ir tėvams (globėjams, rūpintojams) (klasių susirinkimai, VGK posėdžiai) | Rugsėjo–birželio mėn. | Progimnazijos direktorius, klasių vadovai, VGK | Bus pasidalijama informacija apie mokinių mokymosi krūvių problemas ir mažinimą |
| Ugdymo proceso užduočių ir veiklos individualizavimas, diferencijavimas pagal mokinių gebėjimus ir galimybes (pamokoje, skiriant namų darbus) | Rugsėjo–birželio mėn. | Pradinio, pagrindinio ugdymo programos, dalykų mokytojų metodinės grupės, klasių vadovai | Pamokose ir namų darbams mokiniai gaus užduotis, atitinkančias jų gebėjimus ir galimybes |
| Įvairių mokinių bendravimo ir bendradarbiavimo formų pamokoje taikymas (gabesnių mokinių pagalba silpnesniems; darbas poroje, grupėje; mokant draugą ir pan.) | Rugsėjo–birželio mėn. | Pradinio, pagrindinio ugdymo programos, dalykų mokytojai, metodinės grupės | Mokiniai įgis mokėjimo mokytis kompetenciją, ją plėtos |
| Logopedo pagalbos teikimas | Rugsėjo–birželio mėn. | Logopedas | Pagerės specialiųjų ugdymosi poreikių turinčių mokinių ugdymo(si) rezultatai |
| Specialiosios pagalbos teikimas mokiniams, kuriems RŠPT yra skirta specialiojo pedagogo pagalba | Rugsėjo–birželio mėn. | Specialusis pedagogas | Pagerės specialiųjų ugdymosi poreikių turinčių mokinių ugdymo(si) rezultatai |
| Psichologinės pagalbos teikimas mokiniams, kuriems RŠPT yra skirta psichologo pagalba | Rugsėjo–birželio mėn. | Psichologas | Pagerės specialiųjų ugdymosi poreikių turinčių mokinių ugdymo(si) rezultatai |
| Mokinio padėjėjo pagalbos teikimas 1–8 kl. mokiniams, kuriems RŠPT ar Progimnazijos direktoriaus įsakymu yra skirta mokinio padėjojo pagalba | Rugsėjo–birželio mėn. | Mokinio padėjėjas | Pagerės specialiųjų ugdymosi poreikių turinčių mokinių ugdymo(si) rezultatai |
| Konsultacijų valandų mokiniams skyrimas | Rugsėjo–birželio mėn. | Direktorius, direktoriaus pavaduotojas ugdymui | Pagerės mokinių individuali pažanga ir NMPP rezultatai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_